
Το αυθεντικό τιρόυωτιο του Σατανιομού, χωρίς μάυκες 

Κείμενο του θ3§1ίθ5ίτο ΜθΓθνίη§ί3η Ι.θοη3ΠΪ, γραμμένο το έτος 2020. 


Επειδή η αλήθεια είναι η καλύτερη οδός στη ζωή, δεν είναι σωστό να πορευόμαστε με ψεύτικες 
αντιλήψεις οι οποίες οδηγούν σε διαστρεβλωμένα συμπεράσματα και σε λανθασμένους αδιέξοδους 
δρόμους. 

Εγώ ακολουθούσα πάντα τη νόμιμη και σοφή Παράδοση του ΑηΙοη δζαηάοΓ Εάνεγ κι έγραψα 
αυτό το κείμενο ως μέλος της Θ1ιιιιί:Ιι οί δοίοη που είναι αναγνωρισμένη θρησκευτική οργάνωση 
από το Αμερικανικό Κράτος. Όλα όσα αναφέρω τα διδάχθηκα από τα 8 διαθέσιμα βιβλία μας, τα 
οποία πωλούνται σε αρκετά βιβλιοπωλεία σε όλο τον πλανήτη. 

Σε μια περίοδο που για να προφυλάξει κανείς τον εαυτό του και τους γύρω του από τον κορωνοϊό 
πρέπει να φορέσει μάσκα, θα σας βοηθήσω να δείτε το αληθινό πρόσωπο του Σατανισμού χωρίς 
μάσκες! Θα βγάλουμε τις ψεύτικες προσωπίδες που μας φόρεσαν οι αδαείς δημοσιογράφοι, οι 
γραφικοί συνωμοσιολόγοι και κάποιοι φαντασμένοι χριστιανοί που ονειροβατούν. 

Στην πραγματικότητα που ζούμε, τα πράγματα δεν είναι ποτέ όπως φαίνονται, αλλά ούτε όπως 
συμφέρει μερικούς να τα παρουσιάζουν! Όπως έλεγε ο Πλάτωνας μεταφορικά, ζούμε 
αλυσοδεμένοι σε ένα σπήλαιο και οι σκιές που μας δείχνουν οι εξουσιαστές, νομίζουμε ότι είναι η 
αλήθεια. Σε τέτοια πλάνη ζούμε. Όχι όλοι φυσικά, αλλά η πλειοψηφία. 

Οι μεγάλες Θρησκείες που επηρεάζουν και ελέγχουν τον πλανήτη αυτήν τη στιγμή που μιλάμε, 
είναι οι Τρεις Μονοθεϊστικές, ο Χριστιανισμός, ο Ισλαμισμός (Ισλάμ σημαίνει υποταγή και 
υπακοή) κι ο Ιουδαϊσμός. Όλοι τις γνωρίζουμε! Κάθε μία από αυτές τις θρησκείες έχει άπειρες 
παραλλαγές που θεωρούνται ως αιρέσεις. Στην πραγματικότητα η κάθε παραλλαγή μιας θρησκείας 
θεωρεί τον εαυτό της ως απόλυτα σωστό κι όλους τους άλλους ως πλανεμένους αιρετικούς. Αυτό 
πιστεύει ο καθολικός για τον ορθόδοξο κι ο ορθόδοξος για τον καθολικό! Το μόνο σίγουρο είναι ότι 
μετά από αιώνες γαλούχησης των μυαλών των ανθρώπων με τα ιδανικά και τις ιδέες τους, δε 
κατάφεραν να βοηθήσουν στη βελτίωση της ανθρωπότητας, διότι ο σκοπός της δημιουργίας τους 
ήταν αποκλειστικά και μόνο να κατασκευάσουν τους σκλάβους της Εκάστοτε Τάξης Πραγμάτων. 
Προγραμματίζουν τον κόσμο να είναι υποταγμένος, να ακολουθεί σαν πρόβατο και να υπακούει 
σαν σκύλος, ότι του πούνε τα αφεντικά του! Το μόνο που κατάφεραν ήταν να γεμίσουν το πνεύμα 
των ανθρώπων με ψυχολογικά μπλοκαρίσματα, που συνεχώς βραχυκυκλώνουν τη νόηση της μάζας 
και δημιουργούν δυστυχισμένους ανθρώπους γεμάτους ενοχές, άτομα που δε μπορούν να χαρούν 
την υλική ζωή. 

Αυτές οι Τρεις Θρησκείες χρησιμοποιήθηκαν για να φέρουν το κακό, οδήγησαν τους πιστούς τους 
σε υποτιθέμενους Ιερούς Πολέμους, ενίσχυσαν πεποιθήσεις ψεύτικης ανωτερότητας και 
ρατσισμού, χρησιμοποιήθηκαν για να βλάψουν τους συνανθρώπους μας, χρησιμοποιήθηκαν για να 
δημιουργήσουν καταστροφές. Επαναλαμβάνω το “χρησιμοποιήθηκαν”, διότι θέλω να τονίσω, ότι 
ενώ καμία από αυτές δεν αγαπάει τον πόλεμο, όλες τυπικά είναι θρησκείες της ειρήνης, αγάπης και 


αλληλοκατανόησης, όμως είναι τέτοια η φύση τους, που δε δημιουργούν αληθινά σκεπτόμενους 
ανθρώπους, αλλά παράγουν τους νέους υποταγμένους ανθρώπους οπότε είναι πανεύκολο κάποιος 
να τις χρησιμοποιήσει για να φέρει το κακό! Ενώ, σε αντίθεση με αυτές, καμία θρησκεία που θέλει 
να κάνει τον άνθρωπο αυτόνομο, σκεπτόμενο και Ηγέτη του εαυτού του, δε μπορεί να 
χρησιμοποιηθεί για να ελέγξει τους Νόες (Μυαλά) της Μάζας. Ίσως αναρωτηθείτε τώρα, υπάρχουν 
άραγε θρησκείες που να θέλουν τον άνθρωπο αφυπνισμένο και ηγέτη του εαυτού του; Η απάντηση 
είναι, φυσικά και υπάρχουν. Δεν είναι μόνο μία, στην αρχαία Ελλάδα ειδικά θα ανακαλύψει 
κάποιος πολλές θρησκείες που αντί να προσκυνάς και να γονατίζεις υποτακτικά σε ένα θεό, απλά 
τον σέβεσαι, τον τιμάς, θέλεις να μοιάσεις σε αυτόν και τον βλέπεις περισσότερο συμβολικά, ως 
ένα αρχέτυπο! Όμως εγώ θα επικεντρωθώ τώρα σε μία συγκεκριμένη Σύγχρονη Θρησκεία. 

Ας μιλήσουμε λοιπόν για τον Σατανισμό! Ίσως η λέξη και μόνο να πατάει ευαίσθητες χορδές στο 
νου μας και να ξυπνάει περίεργες εικόνες από το υποσυνείδητο, όμως ας αναρωτηθούμε, είναι 
αληθινές αυτές οι εικόνες, ή απλά ένα προϊόν κοινωνικού προγραμματισμού, ένα μιμίδιο που 
δημιούργησε η επιρροή των Μέσων Μαζικής (αρνητικής) Ενημέρωσης; Μήπως είναι διαφορετικά 
τα πράγματα; 

Είναι καιρός να δούμε το Σατανισμό θετικά, διότι στην ουσία βασίζεται στη θετικότητα, είναι η 
μοναδική Θρησκεία Αυτοβοήθειας και είναι η μοναδική ιδεολογία και φιλοσοφία που αγαπάει 
αληθινά τον άνθρωπο, τον αγαπάει όπως είναι, όπως τον προσδιόρισε η ίδια η φύση. 

Λανθασμένα ο κόσμος είχε στο παρελθόν παρεξηγήσει αυτήν τη Θρησκεία και όλα αυτά έγιναν 
λόγο της αρνητικής προπαγάνδας που είναι βασισμένη σε ψέματα. Ταυτόχρονα οι αληθινοί 
εξουσιαστές της Γης φοβούνται το Σατανισμό διότι αφυπνίζει το μυαλό του ανθρώπου, τον κάνει 
πιο έξυπνο και δημιουργικό μέλος της κοινωνίας, τον μετατρέπει από ακόλουθο σε Ηγέτη! 

Όμως, ας τα πάρουμε τα πράγματα από την αρχή κι ας χωρίσουμε την ήρα από το στάρι. 

Καταρχάς, οι "σατανιστές" στην Ελλάδα, τύπου “Κατσούλα” (που μπήκαν δικαίως φυλακή), δεν 
ήταν Σατανιστές. Παρανοϊκοί εγκληματίες ήταν, πλανημένα παιδιά χωρίς πολλές γνώσεις, 
διάβασαν κάποια γριμόρια διαβολολατρείας (γριμόριαήμπητοίτθδ ως συνήθως λέγονται τα 
μεσαιωνικά βιβλία μαγείας) που δεν έχουν σχέση με Σατανισμό. Αν ένας τύπος βγει έξω και σφάζει 
εις το όνομα του Χριστού, είναι Χριστιανός;;; Όχι βέβαια. Έτσι και αυτά τα χαζά άτομα δεν έχουν 
καμία σχέση με τις διδασκαλίες του Σατανισμού. Ήταν ψυχοπαθείς εγκληματίες. Τα ΜΜΕ, το 
ΗοΠγννοοά και μερικοί παρανοϊκοί που προβάλλονται πάλι από τα ΜΜΕ, ευθύνονται που η κοινή 
γνώμη έχει λάθος εικόνα για τον Αληθινό Σατανισμό. 

Θα αναλύσω περισσότερο γιατί οι Αποκρυφιστές της Παλλήνης δεν ήταν Σατανιστές! Αυτό 
αποδεικνύεται από τις πρακτικές τους που δεν ταιριάζουν με τις δικές μας, αλλά αποδεικνύεται 
ακόμη περισσότερο από τα βιβλία μαγείας που διάβαζαν! 

Το παρακάτω κείμενο είναι απόσπασμα από την πρώτη κατάθεση του Ασημάκη Κατσούλα σε 
αστυνομικούς του Τμήματος Ανθρωποκτονιών, η οποία δόθηκε την παραμονή των 
Χριστουγέννων και οι πρώτες διαρροές στον Τύπο έγιναν την παραμονή της Πρωτοχρονιάς 
του ’93: 

Αφ’ ότου τελείωσα το Λύκειο άρχισα να ενδιαφέρομαι πιο σοβαρά για τη μαγεία και το πρώτο 
βιβλίο που αγόρασα είχε τον τίτλο “Νεκρονομικόν”, το οποίο αγόρασα από το βιβλιοπωλείο (...) 
Αφού διάβασα το βιβλίο αυτό χωρίς να τολμήσω να κάνω κάτι από αυτά που περιέγραφε, από το 
ίδιο βιβλιοπωλείο αγόρασα το δεύτερο βιβλίο με τίτλο “Κόκκινος Δράκος”. Το βιβλίο αυτό 
αναφέρεται στη θεωρία της μαγείας. Από ένα βιβλιοπωλείο που βρίσκεται στη Χαριλάου Τρικούπη 
αγόρασα στη συνέχεια άλλα δύο βιβλία. Το ένα με τίτλο “Πρακτική Μαγεία” και το άλλο με τίτλο 
“Σολωμονική”. 



Άρα λοιπόν ο Ασημάκης Κατσούλας από τα 18 του χρόνια μέχρι τα 21 του που τον συλλάβανε 
για τα εγκλήματα, διάβαζε τα εξής βιβλία: 

1. Νεκρονομικόν — Εκδόσεις Κάκτος 

2. Αποκρυφισμός Κόκκινος Δράκος Βουντού — Εκδόσεις Μακρή 

3. Πρακτική Μαγεία — Εκδόσεις Δίδυμοι 

4. Τα Μυστήρια του Πνευματισμού (Σολομωνική) — Εκδόσεις Μακρή 

Πρόκειται για οδηγούς, για Γριμόρια Μαγείας (Ότίτηοίτθδ) που ανήκουν σε άλλα μονοπάτια του 
απόκρυφου και του μυστικισμού! Γίνεται αναφορά του Σατανά σε κάποια (αφού περιέχουν 
δαιμονολατρία), δεν μιλάνε όμως για Σατανισμό! Σκεφτείτε το λογικά, για Σατανά μιλάνε επίσης η 
Αγία Γραφή και το Ιερό Κοράνιο, όμως δεν είναι βιβλία Σατανισμού. Υπάρχει πολύ μεγάλη 
διαφορά. 

Όσοι τα έχουν διαβάσει γνωρίζουν ότι τα παραπάνω βιβλία μαγείας δε μας αντιπροσωπεύουν. Οι 
τελετές των παραπάνω τεσσάρων βιβλίων δεν είναι σε καμία περίπτωση όμοιες με τις δικές μας 
τελετουργίες που αναλύονται στα δύο βιβλία του Αηίοη Εβνεγ, ΤΙιθ δβΟηίε ΒΠτΙθ και ΤΙιθ δ3ί3ΐιΐε 
Κΐίιιηΐδ. 

Ο Σατανισμός έχει τα δικά του βιβλία τα οποία έγραψε ο Αηίοη δζαηάοΓ ΓαΥθγ, η ΒΙβιιΨιθ 
ΒηγΙοπ και ο ΡθΙθγ Η. ΟίΙιηοΓθ. Αν κάποιος επιθυμεί να μάθει τι είναι ο αυθεντικός Σατανισμός 
τότε πρέπει να διαβάσει τα βιβλία αυτών των τριών συγγραφέων, έτσι θα καταλάβει ότι δε 
σχετίζονται σε καμία περίπτωση με τα βιβλία που διάβαζε ο Ασημάκης Κατσούλας. 

Τι ήταν λοιπόν ο αρχηγός των υποτιθέμενων σατανιστών της Παλλήνης; Σίγουρα δεν ήταν 
Σατανιστής. Ήταν όμως ένας Αποκρυφιστής, ήταν ένας ψυχοπαθής Μαύρος Μάγος χωρίς 
πραγματικές γνώσεις κι εμπειρίες, ήταν ένας εγκληματίας δολοφόνος, βιαστής και παιδεραστής που 
πειραματιζόταν παράλληλα με αυτά τα περίεργα γριμόρια! Επίσης μέσα σε τρία χρόνια δε 
μπορούσε σε καμία περίπτωση να έγινε ειδικός στο αντικείμενο της μαγείας που μελετούσε. 
Χρειάζονται δεκαετίες ολόκληρες, μελέτης και άσκησης, για να γίνεις σοβαρός και μεγάλος μάγος, 
σύμφωνα πάντα με τις πληροφορίες εκείνων των βιβλίων. 

Είναι γνωστό ότι η Χριστιανική Εκκλησία ονομάζει αυθαίρετα ως Σατανισμό ότι έχει σχέση με τη 
μαγεία γενικότερα. Με το ίδια σκεπτικό ένα Γουικανός (λΥίεοπ) κι ένας Παγανιστής είναι επίσης 
Σατανιστές; Όχι βέβαια. Αυτό εκμεταλλεύτηκαν τότε τα Μέσα Μαζικής Ενημέρωσης και στους 
Αποκρυφιστές Μαύρους Μάγους της Παλλήνης κόλλησαν την ταμπέλα των Σατανιστών. Ήταν πιο 
τρομακτικό και πιο πιασάρικο άλλωστε! 

Τα βιβλία του αληθινού Σατανισμού είναι τα εξής: 

1) ΤΗθ δπίππΐε ΒΐΜθ — Συγγραφέας Αηίοη δζηηάοτ Εάνθγ 

2) ΤΗθ δπίπηΐε Κΐίιιπίδ — Συγγραφέας Αηίοη δζηηάοτ Εηνβγ 

3) ΤΗθ δπίπηΐε \νί1ε!ι — Συγγραφέας Αηίοη δζηηόοτ Εηνεγ 

4) ΤΙιθ ϋθνίΐδ Νοίθ&οοίί — Συγγραφέας Αηίοη δζηηάοτ Εάνογ 

5) δ η Οι η δρθβΐίδ! — Συγγραφέας Αηίοη δζηηάοτ Εώνογ 

6) ΤΗθ δθΟΓθί Γίίθ οί 3 δ3ΐ3πίδΐ — Συγγραφέας ΒώηεΗυ Βητίοη 

7) ΤΗθ δΒΐΗπίε δεηρίιΐΓθδ — Συγγραφέας Ρθϊθγ Η. ΌιΙπιογθ 

8) ΤΙιθ (21ιιιιτ:1ι οί δοΐοη — Συγγραφέας Βΐηηεΐΐθ Βητίοη 



Όποιος διαβάσει τα Τέσσερα Γριμόρια Μαγείας κι Αποκρυφισμού που μελετούσε ο Ασημάκης 
Κατσούλας και μετά διαβάσει τα Οχτώ βιβλία του αληθινού Σατανισμού, τότε θα καταλάβει τις 
διαφορές! Κανένας θεολόγος δε μπορεί να ανακρούσει τα επιχειρήματά μου! 

Εκείνα τα τέσσερα γριμόρια περιέχουν επικίνδυνες κι ίσως εγκληματικές οδηγίες, μπορούν να 
οδηγήσουν τους αφελείς ακόμη και σε θυσίες ζώων, ενώ τους ψυχικά ασθενείς να τους φτάσουν 
ακόμη και στις ανθρωποθυσίες!!! Ενώ τα βιβλία του Σατανισμού έχουν μόνο νόμιμα πράγματα κι 
είναι ενάντια στις εγκληματικές ενέργειες κάθε είδους! Ο Σατανισμός απαγορεύει τις θυσίες κάθε 
μορφής. 

Εκείνα τα βιβλία είναι Θεϊστικού Τύπου κι έχουν μέσα δαιμονολατρία, ενώ τα βιβλία του 
Σατανισμού είναι Αθεϊστικού Τύπου και δεν έχουν σχέση με δαιμονολατρία. 

Στο Σατανισμύ ο Σατανάς είναι Σύμβολο κι Αρχέτυπο, οπότε δεν υπάρχει κανενός είδους 
Διαβολολατρεία. Η Διαβολολατρεία αποτελεί καθαρή αντιστροφή του χριστιανισμού, οπότε οι 
Διαβολολάτρες είναι Αντεστραμμένοι Χριστιανοί και σε καμία περίπτωση Σατανιστές! Ο 
Διαβολολάτρης πιστεύει ότι υπάρχουν εξωτερικές οντότητες και δαίμονες τους οποίους λατρεύει 
ως αληθινούς! Ενώ ο Σατανιστής είναι άθεος και σκεπτικιστής, δεν πιστεύει ότι ο Σατανάς υπάρχει 
και συνεπώς λατρεύει μόνο τον εαυτό του! Θέλεις να δεις τον Εωσφόρο; Τότε κοίταξε τον εαυτό 
σου στον καθρέφτη! 

Όλα αυτά τα γεγονότα στην Είαλλήνη τη δεκαετία του 90’ πυροδότησαν μια σειρά από εκπομπές κι 
άφθονες συζητήσεις στα τηλεοπτικά πάνελ, όπου διάφοροι χριστιανοταλιμπάν το έπαιζαν ειδήμονες 
και γνώστες! Στην ουσία εμφανίστηκε το φαινόμενο του δαΐαπίε Ραπίε (Σατανικός Είανικός) στην 
Ελλάδα, αλλά σε πιο ελαφριά μορφή. 

Ας αναλύσουμε τώρα το φαινύμενο του «Σατανικού Πανικού» ύπως εμφανίστηκε στην 
Αμερική και στον υπύλοιπο κύσμο τη δεκαετία του ογδύντα. 

Κατά τη διάρκεια της δεκαετίας του 80’ τα μέσα μαζικής ενημέρωσης παγκοσμίως ξεκίνησαν ένα 
κυνήγι μαγισσών, το οποίο τώρα αναφέρεται ως «Σατανικύς Πανικύς» ή δσίπηίε Ρπηία Συνήθως 
αναγνωρίζεται ότι το Ηοοχ αυτό έχει σπαρθεί κι έχει ξεκινήσει από το βιβλίο Μίείΐθΐΐθ ΚθίτίθίτώθΓδ 
του συγγραφέα Επνντθηοθ ΡπζάθΓ. Αυτό ήταν ένα δημοφιλές βιβλίο που αφηγείται τις υποτιθέμενες 
καταπιεσμένες αναμνήσεις της συζύγου του συγγραφέα. Μέσω της υπνοθεραπείας που έκανε ο 
ίδιος, ο συγγραφέας αναλύει τις λεπτομέρειες των υποτιθέμενων εμπειριών της Μίεύθΐΐθ που 
σχετίζονταν δήθεν με μια παγκόσμια σατανική λατρεία. Αυτό μπορεί να παρομοιαστεί με τις 
ιστορικές κατηγορίες που είχαν γίνει εναντίων των εβραίων από χριστιανούς ζηλωτές των 
προηγούμενων αιώνων. Στο βιβλίο Μίείΐθΐΐθ ΚθΐιΐθίτώθΓδ υπάρχουν οι ψευδείς ισχυρισμοί ότι οι 
Διαβολολάτρες έχουν στήσει ένα συνωμοτικό δίκτυο αφιερωμένο στην τελετουργική παιδική θυσία 
και στην παγκόσμια κυριαρχία, στο οποίο ο συγγραφέας προσθέτει «καινοτομίες» στα σύγχρονα 
μέσα όπως ταινίες δηυίί, καρτέλ ναρκωτικών και παιδικό πορνό. 

Μια ματιά σε αυτήν την περίοδο δείχνει πώς οι χριστιανοί ευαγγελιστές βρήκαν την ευκαιρία να 
μπουν κι αυτοί στο παιχνίδι των Ηοαχθδ και οι χριστιανοί «θεραπευτές» άρχισαν να «βρίσκουν» 
παρόμοιες ιστορίες που θάφτηκαν δήθεν στο υποσυνείδητο των «ασθενών» τους. Έτσι εκείνη την 
περίοδο ξεφύτρωσαν αρκετοί ψυχασθενείς, οι οποίοι επηρεασμένοι από όλο αυτό ισχυρίζονταν ότι 
θυμήθηκαν κάτι που είχαν ξεχάσει, ότι ήταν δήθεν θύματα μιας παγκόσμιας σατανικής οργάνωσης! 
Τελικά αποδείχτηκε περίτρανα ότι οι άνθρωποι αυτοί είτε ήταν σχιζοφρενείς με μανία καταδίωξης, 
είτε είχαν άλλες νοητικές ασθένειες κι είχαν πλάσει στο μυαλό τους τις ψευδείς αναμνήσεις. 

Φυσικά το θέμα ξεψαχνίστηκε όσο δεν πάει, ασχολήθηκε η αστυνομία και το ΕΒΙ τότε κι όπως 
ήταν αναμενόμενο δε βρέθηκε τίποτα. 



Οι τότε τηλεοπτικές εκπομπές θεώρησαν όλες αυτές τις ανοησίες ως εύρημα που προφανώς 
ανέβαζε την τηλεθέαση και τότε κάποιοι εκπρόσωποι της Εκκλησίας του Σατανά επέλεξαν 
προσεκτικά να εμφανιστούν σε συγκεκριμένα ΜΜΕ για να καταρρίψουν και να απομυθοποιήσουν 
την υστερική ανοησία. Τελικά ο «Σατανικός Πανικός» απομυθοποιήθηκε όπως κάθε άλλος 
αστικός θρύλος, αλλά όχι πριν από την πιο δαπανηρή δίκη στην ιστορία των Ηνωμένων Πολιτειών, 
διώκοντας αρκετά αθώα άτομα. Οι υπηρεσίες επιβολής του νόμου, οι σκεπτικιστικές κοινωνίες και 
οι κοινωνιολόγοι εξέτασαν στη συνέχεια αυτήν τη χριστιανική φάρσα και ανέλυσαν τους 
μηχανισμούς της. 

Τελικά όταν αποκαλύφθηκε η αλήθεια, τα δικαστήρια αντιστρέψαν τις αποφάσεις που λήφθηκαν 
εναντίον των ανθρώπων που κατηγορήθηκαν άδικα από την οικογένεια και τους φίλους τους που 
είχαν παγιδευτεί σε αυτήν την τρέλα που έμοιαζε σαν αναβίωση των περιστατικών του Σάλεμ και 
εκδικάστηκαν υψηλές αγωγές εναντίον των χριστιανών «θεραπευτών» που ουσιαστικά κάνοντας 
πλύση εγκεφάλου στους ευπαθείς ασθενείς τους, τους εμφύτεψαν αυτές οι ψεύτικες μνήμες. 
Δυστυχώς η ιστορία επαναλαμβάνεται, οπότε υπάρχουν και στη σημερινή εποχή κακόβουλοι και 
κουτοπόνηροι συνωμοσιολόγοι που για να γεμίσουν τις τσέπες τους με χρήματα, για να πουλήσουν 
τα βιβλία τους και για να αυξήσουν τις προβολές τους στο ΥουΤυόθ, προσπαθούν να 
κατασκευάσουν ξανά ένα νέο δπίπηίε Ραηΐε. Πάρτε για παράδειγμα τα σύγχρονα Ιιοαχθ8, όπως η 
θεωρία συνομωσίας Ριζζ3§31θ, ή οι άλλες ανοησίες περί αδρενοχρώμιου (πάτθποείίΓοπίθ). Όμως ο 
ψεύτης κι ο κλέφτης τον πρώτο χρόνο χαίρονται κι έτσι όλα αυτά τα ψεύδη έχουν ήδη καταρριφθεί, 
αφού πρώτα ερευνήθηκαν όπως έπρεπε. 

Ας κάνουμε τώρα ακόμη μια μικρή ιστορική αναδρομή. Ο Σατανισμός ξεκίνησε ως οργανωμένη 
θρησκεία το 1966 από τον Αηίοη δζπηάοτ Επνεγ. 

Ο Λαβέι γεννήθηκε στις ΗΠΑ το 1930 και πέθανε το 1997. Στα μέσα της δεκαετίας του 1950 
ίδρυσε το «Μαγικό Κύκλο». Η προσπάθεια αυτή σύντομα αύξησε τη δυναμική της, με αποτέλεσμα 
στις 31 Απριλίου 1966 να ανακηρύξει τη δημιουργία της ΌΗιιιχΙι οί δ3ί3Π (Εκκλησία του Σατανά). 

Ο Λαβέι κατόρθωσε το ακατόρθωτο! Σε μια κατά βάθος συντηρητική κοινωνία, όπως αυτήν των 
ΗΠΑ, συγκέντρωσε πλήθος παραδόσεων, ιδεών και φιλοσοφιών, χτίζοντας το δικό του, νόμιμο και 
κοινωνικά αποδεκτό Σατανισμό: ένα κράμα νιτσεϊκής ζαρατουστρικής ηθικής, με μια φροϋδική 
αντίληψη του έρωτα και τον πρώιμο αναρχισμό-ατομισμό του Στίρνερ. Την αναζήτηση για δύναμη, 
ελευθερία και υπεροχή πλαισίωνε με μια πλούσια σε αναφορές αισθητική, καθώς και τελετές οι 
οποίες βρίθουν από αιγυπτιακά, ινδουιστικά και αρχαιοελληνικά στοιχεία. 

Λίγα χρόνια αργότερα, εξέδωσε τη Σατανική Βίβλο (1969) και με αυτήν οριοθέτησε τη σύγχρονη 
ενσάρκωση του οργανωμένου Σατανισμού, όπου ο αποκρυφισμός συναντά τον αθεϊστικό 
ουμανισμό! Η ακράδαντη εγωκεντρική στάση και η απελευθέρωση των επιθυμιών διακρίνουν τα 
παραγγέλματα της Βίβλου του. «Δεν υπάρχει Θεός...» υποστηρίζει... «Μόνο ένας λυτρωτής 
υπάρχει: το ίδιο το μυαλό, το πνεύμα και το σώμα σας... Ο Σατανάς είναι ένα σύμβολο του εγώ... 

Ο Σατανισμός είναι εγωισμός...» 

Έτσι, ο Σατανάς μεταμορφώθηκε σε ένα σύμβολο γεμάτο από ηδονιστική και ανθρωποκεντρική 
ιδεολογία, μια αντίληψη που σύντομα θα γίνει ιδιαίτερα δημοφιλής στον καλλιτεχνικό χώρο. 
Μέριλιν Μονρόε (η οποία ήταν μάλιστα και κοπέλα του Αηίοη ΕβΥεγ για ένα διάστημα), Τζέιν 
Μάνσφιλντ (γνωστό μοντέλο με την οποία είχε βγει πολλές φωτογραφίες ο Αηίοη ΕαΥεγ), Τζον 
Τραβόλτα (διακεκριμένος ηθοποιός ο οποίος βέβαια στην πορεία ασχολήθηκε με την 
Σαηεντολογία), Ρόμαν Πολάνσκι (σκηνοθέτησε αρκετές ταινίες όπως το Τύθ Νίηίίι Ό3ίθ και το 
ΚοδθίΜτγ'δ Ββϋγ), ο σκηνοθέτης Τιμ Μπάρτον και πολλοί άλλοι διάσημοι και μη, θα αναπτύξουν 
σχέσεις με την Εκκλησία του Λαβέι. 



Ετιίσης αρκετοί τραγουδιστές και μουσικοί δήλωσαν ανοιχτά ότι είναι μέλη της Οτυτεΐι οί 53ί3Π, 
όπως ο Μπτε Αίητοικί του ΡΟΡ συγκροτήματος δοίΐ ΘθΠ (ένα από τα ποιο γνωστά τραγούδια του, 
της δεκαετίας του 80' είναι το Τπίηίθά Εονβ), ο δπιτιητγ ϋβνίδ Ιτ, ο Μβτίίγη Μπηδοη, ο Κίη§ 
ϋίπτηοηά κι ο διάσημος πιανίστας Λιμπεράτσι. Ο Λιμπεράτσι μάλιστα ήταν στενός φίλος του 
Ε3Υθγ κι από τα πρώτα μέλη της εκκλησίας του. 

Σύμφωνα με την "Εκκλησία του Σατανά", ο Σατανάς δεν υπάρχει. Είναι ένα αρχέτυπο, ένα 
σύμβολο εγωισμού, μία αντιπροσώπευση συγκεκριμένων ιδιοτήτων που ο Σατανιστής 
ενσωματώνει, συμπεριλαμβανομένων της ορθολογικής ιδιοτέλειας, αποφυγή καταπιεστικών 
νοοτροπιών, την αμφισβήτηση όλων, και την επιμονή προς την επιτυχία και την ανθρώπινη 
δυναμική. 

Ο Σατανάς συμβολίζει τον άνθρωπο που ζει με υπερηφάνεια όπως η σαρκική του φύση ορίζει και 
δεν πιστεύει σε φρούδες ελπίδες για μεταθανάτια ζωή. 

Ο Σατανάς δεν είναι μια συνειδητή οντότητα που μπορεί να λατρευτεί, αλλά μια αποθήκη δύναμης 
που μπορεί να αξιοποιηθεί κατά βούληση. 

Οι Σατανιστές δεν πιστεύουν στο υπερφυσικό, ούτε στο θεό, ούτε στο διάβολο. Ο κάθε Σατανιστής 
είναι θεός του εαυτού του. 

Οι Σατανιστές πιστεύουν στον αντικομφορμισμό σε σχεδόν κάθε έκφανση της ζωής. 

Ο Αληθινός Σατανισμός απαγορεύει τις θυσίες και σέβεται τους ανθρώπους και τα ζώα. (Το 
επισημαίνει και η Σατανική Βίβλος.) 

Στην Αμερική ο Σατανισμός είναι πλέον αναγνωρισμένη και νόμιμη θρησκεία από το κράτος, το 
δηλώνουν κανονικά και στο ληξιαρχείο όσοι επιθυμούν. 

Τώρα ας μιλήσουμε λίγο πιο συγκεκριμένα.,. 

Ως Σατανιστές, είμαστε ενάντια σε κάθε εγκληματική πράξη. Σεβόμαστε τη Ζωή, τους 
ανθρώπους κι τα υπόλοιπα ζώα και μας αρέσει η αρμονία με τη φύση. Ο Σατανισμός σε καμία 
περίπτωση δεν είναι διαβολολατρεία, διότι τότε θα ήταν αντεστραμμένος χριστιανισμός! Για μας η 
λέξη Διαβολολατρεία είναι διαφορετική από το Σατανισμό. Ο Διαβολολάτρης δεν είναι 
Σατανιστής. Διότι εμείς δεν είμαστε Θεϊστές, δεν ψάχνουμε ένα γονικό πρότυπο (όπως ο 
εκάστοτε θεός), να μας πιάσει από το χεράκι και να μας σώσει. Είμαστε ο καθένας ο Θεός κι ο 
λυτρωτής του Εαυτού μας! 

Ο Σατανάς είναι ένα σύμβολο, ένα αρχέτυπο, κι όχι μια εξωτερική οντότητα. Ο Σατανάς δεν 
υπάρχει, όπως δεν υπάρχει και ο Μίκυ Μάους. Οπότε ο Σατανιστής έχει ως θεό τον ίδιο του τον 
εαυτό και δε λατρεύει το Σατανά όπως ένας Χριστιανός λατρεύει τον Χριστό, όπως ένας 
Μουσουλμάνος λατρεύει τον Αλλάχ, ή όπως ένας Ιουδαϊστής λατρεύει τον Γιαχβέ. Ο Σατανιστής 
θέλει να φέρει τις αρετές και τις ιδιότητες του Σατανά, στην ουσία αποτελεί ο ίδιος τον Σατανά και 
δε λατρεύει άλλο Σατανά! Αυτή η αντίληψη μοιάζει με το Βουδισμό, όπου ο βουδιστής δε λατρεύει 
το Βούδα! Ο Βούδας ήταν ένας άνθρωπος που απέκτησε (υποτίθεται) τη φώτιση, έφτασε 
(υποτίθεται) στην θέωση κι έγινε σύμβολο και παράδειγμα για τους Βουδιστές! Ο Βουδιστής 
λοιπόν δε λατρεύει τον Βούδα ως Θεό, αλλά θέλει να γίνει ίδιος με τον Βούδα, ο Βούδας είναι το 
παράδειγμά του, είναι το σύμβολό του. Οι Βουδιστές έχουν το Άγαλμα/Σύμβολο του Βούδα, ενώ 
εμείς έχουμε το Μπαφομέτ (Βαρίιοιηθΐ). 



Ο Σατανισμός είναι μια σύνθετη και πιο πλούσια μορφή αθεΐας, διύτι έχει την αθεΐα ως βάση, 
ύμως ταυτύχρονα συνδυάζει τους μηχανισμούς της θρησκείας και της ψυχολογίας. Έτσι 
υπάρχουν τελετές που αποτελούν στην ουσία ψυχόδραμα με συμβολισμό. Τελετές βλέπουμε παντού 
στην κοινωνία να γίνονται για διαφόρους λόγους, δεν είναι ανάγκη να τελούνται προς λατρεία ενός 
εξωτερικού θεού. Σε μια τελετή μεταφέρονται συμβολισμοί στο ασυνείδητο, διεγείρονται οι πέντε 
αισθήσεις του συμμετέχοντα, και υπάρχει μια ομαδική συνεργασία. Ο άνθρωπος διδάσκεται, 
επηρεάζεται ψυχολογικά από τις τελετουργίες και πολλές φορές λειτουργούν ως πνευματική 
κάθαρση από αρνητικές σκέψεις. 

Αν ανοίξουμε ένα λεξικό, θα δούμε ότι ένα τελετουργικό είναι μια ενέργεια που εκτελείται με 
καθορισμένο τρόπο. Σηκώνεστε το πρωί, βάζετε τον καφέ, κάνετε ντους, στεγνώνετε τα μαλλιά, 
φοράτε τα ρούχα σας, πίνετε τον καφέ σας κτλ. Ένα τελετουργικό θα μπορούσε να είναι οτιδήποτε 
από το πώς πλένετε το αυτοκίνητό σας, έως τον τρόπο με τον οποίο επικαλείστε την ενέργεια για να 
εκτελέσετε μια μαγική πράξη. Για να πετύχετε οτιδήποτε πρέπει να το κάνετε με μια συγκεκριμένη 
σειρά. Δε ξεκινάτε κερώνοντας το αυτοκίνητό σας πριν το πλύνετε, επομένως πρέπει πρώτα να 
σχεδιάσετε τη σωστή σειρά του μαγικού τελετουργικού για να μπορέσετε να το εκτελέσετε. 

Τι είναι λοιπόν ένα σατανικό τελετουργικό και πώς διαφέρει από ένα τελετουργικό μιας άλλης 
θρησκείας; 

Η αλήθεια είναι ότι δεν είναι διαφορετικό από οποιαδήποτε άλλο τελετουργικό άλλης θρησκείας. Η 
μόνη διαφορά είναι ότι ευθυγραμμίζετε τον εαυτό σας με τη σκοτεινή πλευρά της προσωπικότητάς 
σας για να αξιοποιήσετε πλήρως το τελετουργικό. Μπορείτε να το φανταστείτε με τους όρους της 
ταινίας δΐ3Γ \ναΓδ. Με τη μαγεία χειριζόμαστε τη Δύναμη (ΤΗθ Ρογοθ), αλλά επιλέγουμε να πάμε 
με την σκοτεινή πλευρά της δύναμης. Υοιι ϋοπ'Ι Κπο\ν Ιΐΐθ Ρο\νθΓ οί Ιΐΐθ ϋαιΐί δίάθ! Πολλές 
θρησκείες του λευκού φωτός πιστεύουν ότι η επιθυμία για προσωπικό όφελος είναι λάθος. Αυτό 
δεν ισχύει για τον σατανισμό. Όταν αναγνωρίζετε ότι έχετε επιθυμίες, μπορείτε να εμπλουτίσετε τη 
ζωή σας, πρώτα γνωρίζοντας ποιες είναι κι έπειτα θέτοντας στόχους για να τις αποκτήσετε. 

Μια τελετουργία είναι σαν μια θεατρική παράσταση, είναι ένα ψυχόδραμα. Σε μια τελετή υπάρχει 
ένα συγκεκριμένο μοτίβο κι ένας συγκεκριμένος κώδικας, ώστε να μπορούν όλοι οι 
παρευρισκόμενοι να συντονίσουν τη φαντασία, τις σκέψεις και τη θέλησή τους, ώστε να 
συγχρονιστούν με τον κοινό σκοπό που θέλουν να πετύχουν. Υπάρχουν σχέδια και σύμβολα που 
διεγείρουν την όραση, υπάρχουν ήχοι και μελωδίες που διεγείρουν την ακοή, υπάρχει ο κάλυκας με 
το κρασί που διεγείρει τη γεύση, υπάρχουν μυρωδιές που διεγείρουν την όσφρηση. Υπάρχουν 
αντικείμενα κι ενδυμασίες που διεγείρουν την αφή, κτλ. Είναι μια πανδαισία των αισθήσεων 
λοιπόν! 

Ο ΑηΙοη ΈαΨθγ στη Σατανική Βίβλο ταξινομεί το σατανικό τελετουργικό σε τρεις κατηγορίες: 

1) Για να προσελκύσουμε το πάθος, τον έρωτα, την αγάπη και την επαναφορά μιας σχέσης. 

2) Για συμπόνια και βοήθεια του εαυτού μας ή άλλων προσώπων, οικονομική άνοδο και υγεία. 

3) Για κατάρες, για εκδίκηση και απονομή δικαιοσύνης, για τιμωρία. 










Ετιίσης στο βιβλίο ΤΗθ δπίπηΐε Κτίιιπίδ θα βρει κανείς επιπλέον εθιμοτυπικές τελετές που 
χρησιμοποιούνται για να διδάξουν, να εορτάσουν, να καθαρίσουν την αρνητικότητα, ή να 
αφυπνίσουν συγκεκριμένες δυνάμεις στον άνθρωπο. 

Η μαγεία είναι μια τεχνολογία που λειτουργεί, δίνει αποτελέσματα στη ζωή αν μάθεις τους 
νόμους, τους κανόνες και τα όρια που τη διέπουν. Όσοι έχουν διαβάσει το βιβλίο «Το Μυστικό» 

που μιλάει για το Νόμο της Έλξης θα το καταλάβουν πιο εύκολα. Βέβαια να έχετε υπύψιν ότι ο 
Νόμος της Έλξης δεν είναι ο μοναδικός νόμος, υπάρχουν κι άλλοι νόμοι στη μαγεία και για να 
έχετε σωστά αποτελέσματα πρέπει να τους κατανοήσετε όλους. Διαβάστε την δσΐΒΐιίε ΒΐΜθ για να 
μάθετε περισσότερα. Τα παραφυσικά φαινόμενα υπάρχουν αλλά δε σχετίζονται με θεούς ή 
δαίμονες. Όλα έχουν να κάνουν με τον ανθρώπινο ψυχισμό και μάλιστα πολλοί σύγχρονοι φυσικοί 
έχουν παραδεχθεί ότι η συνείδηση μπορεί να επηρεάσει την ύλη σε κβαντικό επίπεδο, έχουν γίνει 
επίσης πειράματα που υποδεικνύουν την τηλεπάθεια. Μπορεί κανείς να διαβάσει για τη θεωρία των 
υπερχορδών, για τη θεωρία του ολογραμματικού σύμπαντος, για τα παράδοξα της κβαντικής 
φυσικής κι άλλα πολλά. Ο άνθρωπος έχει μια πολύ δυνατή εσωτερική δύναμη, οπότε αν 
συγκεντρώσει και κατευθύνει τη θέλησή και τη φαντασία του, τότε μπορεί να πραγματοποιήσει 
αλλαγές στην πραγματικότητα. 

Επίσης ο μάγος θα πρέπει να γνωρίζει ότι ο νόμος της τριπλής επιστροφής είναι μια απάτη. 

Αν πραγματοποιήσετε για παράδειγμα μια κατάρα, δεν πρόκειται να γυρίσει το κακό επάνω σας, 
εκτός κι αν νιώθετε τύψεις για τον σκοπό και το αποτέλεσμά σας. Αν αισθάνεστε ενοχές, μόνο τότε 
σας χτυπάει κι εσάς η αρνητική ενέργεια που στείλατε. Οπότε μην κάνετε κακό χωρίς να υπάρχει 
πραγματικός λόγος, η μαγεία δεν είναι παιχνίδι και θέλει υπευθυνότητα. Θυμηθείτε ότι ο σατανάς 
αντιπροσωπεύει και την υπευθυνότητα! 

Φυσικά στο Σατανισμό δε γίνονται θυσίες, διότι θα ήταν κάτι ανόητο, δεν είναι ότι απλά δεν 
υπάρχει ο Σατανάς (οπότε θα ήταν άσκοπο να θυσιάσεις σε ένα σύμβολο) αλλά το γενικό σύστημα 
του Σατανισμού δεν επιτρέπει να συμβεί κάτι τέτοιο, είναι ενάντια στη Θεωρεία και στην Ιδεολογία 
μας. Ακόμη και μερικοί Διαβολολάτρες που Παρουσιάζουν τον Εαυτό τους ως Παραδοσιακούς ή 
Θεϊστικούς Σατανιστές (ΤτθάΐΐίοηπΙ/ΤΙΐθίδΐίο δπίπηίδίδ) και πιστεύουν ότι ο Σατανάς υπάρχει, ούτε 
αυτοί κάνουν ποτέ Θυσίες και αυτοί τις απαγορεύουν!!! (Οι Εγκληματίες, όπως τα παιδιά της 
Παλλήνης δεν ανήκουν ούτε στην κατηγορία των ΤτβάΐΐΐοηπΙ/ΤΙΐθΐδΙίο δπίπηίδΐδ) Βέβαια όπως είπα 
και πριν, οι Αληθινοί Σατανιστές δεν αναγνωρίζουμε τους Θεϊστές οποιοσδήποτε μορφής, οπότε 
θεωρούμε ότι ΔΕΝ ΕΙΝΑΙ ΣΑΤΑΝΙΣΤΕΣ οι “Παραδοσιακοί/Θεϊστικοί Σατανιστές” που λένε ότι 
υπάρχει ο Διάβολος. Είναι απλά τα πράγματα. Για μας ο Μοναδικός αυθεντικός Σατανισμός είναι 
αυτός που δημιούργησε ο Αηίοη δζππάοτ ΕπλΈγ, το 1966. 

Το σύμβολο του Σατανά ως αφυπνισμένη συνείδηση, ως επαναστάτη ενάντια σε κάθε θεό, ως 
λάτρη της σαρκικής ζωής, ως γεμάτο υπερηφάνεια και πνεύμα αντιλογίας, λίγους ανθρώπους ίσως 
ενθουσιάζει. Αν δεν αγαπάει κάποιος αυτό το σύμβολο, προφανώς, ακόμη κι αν φέρει όλες τις 
ιδιότητες ενός σατανιστή, δεν είναι σατανιστής και δεν υπάρχει λόγος να ασχοληθεί ποτέ με το 
Σατανισμό. Δεν μας αρέσει ο προσηλυτισμός, διότι ο Σατανισμός δεν ταιριάζει σε όλους. Επίσης 
δεν είναι μια θρησκεία που θα πιάσει τον καθένα από το χεράκι για να του λύσει όλα του τα 
προβλήματα!!! 

Ο Σατανισμός είναι ένα εργαλείο για τη ζωή, είναι μια "Πνευματική Τεχνολογία" (ένα σύνολο 
ιδεών, συμβόλων και γνώσεων για την υλική ζωή) που αν δεν το αξιοποιήσεις σωστά, δε θα λάβεις 
τίποτα και φυσικά δεν έρχονται ουρανοκατέβατες λύσεις. Δεν υπάρχει Συμβόλαιο με το Διάβολο 
που θα σε κάνει πλούσιο, διάσημο ή υγιή. Το να πουλήσει κάποιος την ψυχή του στο Διάβολο είναι 
μια φανταστική επινόηση του Χριστιανισμού! Αποτελεί μια ανοησία που δε στέκει πουθενά. 



Ξεπερνάει τα όρια και της επιστημονικής φαντασίας!!! Για να υλοποιήσεις τα όνειρά σου πρέπει να 
κοπιάσεις εσύ ο ίδιος. Εσύ είσαι ο θεός του προσωπικού σου σύμπαντος. 

Ο Σατανισμός είναι εγωκεντρισμός, αλλά ταυτόχρονα αναγνωρίζει την αξία του να μοιράζεσαι 
και να νοιάζεσαι για τους ανθρώπους που αγαπάς. Αγαπάμε μόνο τους ανθρώπους που αξίζουν 
την αγάπη μας και φυσικά δε σπαταλάμε την αγάπη μας στους αχάριστους. Τέλος, ο Σατανάς δεν 
είναι σύμβολο κακίας. Το κακό και το καλό είναι δύο αντίθετα, που σύμφωνα με τον Ζίγκμουντ 
Φρόιντ το ένα έχει τις ρίζες του στο άλλο. Χωρίς την αγάπη δεν υπάρχει μίσος και χωρίς το μίσος 
δεν υπάρχει αγάπη. Έτσι λοιπόν ο Σατανάς δεν είναι ένα σύμβολο του κακού, αλλά ούτε του καλού, 
διότι πρεσβεύει και τα δύο σε ισορροπία κι αρμονία. Το σύμβολο Γιν Γιανγκ ταιριάζει απόλυτα με 
το αρχέτυπο του Σατανά μπορώ να πω (αν και δεν το χρησιμοποιούμε ως επίσημο σύμβολό μας). 

Ο Σατανιστής προσπαθεί πάντα να είναι ο εαυτός του και συνεπώς δε γίνεται ένα με το 
ανθρώπινο κοπάδι, οπότε ΔΕΝ πρέπει να ακούει συγκεκριμένη μουσική, να τρώει συγκεκριμένα 
φαγητά, να ντύνεται με συγκεκριμένο τρόπο, ή να έχει συγκεκριμένες ασχολίες. Υπάρχει απόλυτη 
ελευθερία στο να επιλέξεις ότι επιθυμείς! Ζεις τη ζωή σου σύμφωνα με το Θέλημά σου! Ο 
ιδρυτής της Εκκλησίας του Σατανά για παράδειγμα δε θεωρούσε την ΜθΦΐ και την ΚοεΕ μουσική 
ως σατανικές για αυτόν, ενώ λάτρευε τις όμορφες μελωδίες και παλιά τραγούδια ξεχασμένα από το 
χρόνο, που δημιουργούν μια νοσταλγία! Σατανική μουσική θεωρούσε όποια είχε τη δυνατότητα να 
παρακινήσει το πνεύμα, όποιο τραγούδι έκανε την τρίχα σου να σηκωθεί και μπορούσε να σε κάνει 
να βιώσεις δυνατές συγκινήσεις. Για κάποιον άλλο σατανιστή βέβαια μπορεί η ΚοεΕ και Μθίπΐ να 
είναι του γούστου του και να τις θεωρεί σατανικές! Ο καθένας έχει τις προτιμήσεις του στο φαγητό, 
στο ντύσιμο, στον έρωτα και στη διασκέδαση! Σε αυτά τα πράγματα δεν υπάρχει σωστό και λάθος. 

Όσον αφορά την έκφραση της σεξουαλικότητας, ο σατανισμός επιτρέπει οποιαδήποτε πρακτική 
και οποιαδήποτε επιλογή μπορεί να μας δημιουργήσει την σεξουαλική ευχαρίστηση και 
πληρότητα, αρκεί βέβαια να μη βλάπτει τον ίδιο μας τον εαυτό και να μη βλάπτει τους άλλους 
ανθρώπους. Μπορείς να απολαύσεις ελεύθερα το σεξ, αρκεί εσύ και η σύντροφος ή ο σύντροφός 
σου να σε θέλει όπως κι εσύ. Ο Σατανισμός βλέπει και αποδέχεται με τον ίδιο τρόπο την 
ετεροφυλία και την ομοφυλοφιλία. Ο Σατανισμός αποδέχεται πλήρως κάθε διαστροφή ή ανωμαλία 
στο σεξ, αρκεί φυσικά πάλι να αφορά ενήλικα άτομα που έχουν την επίγνωση των πράξεών τους 
και φυσικά να μην είναι βλαβερή σωματικά. Η παιδεραστία καθώς και η κτηνοβασία θεωρούνται 
εγκλήματα για το Σατανισμό (είναι άξια της θανατικής ποινής). Ένας άνθρωπος για να είναι πιο 
ευτυχισμένο, παραγωγικό και σωστό μέλος της κοινωνίας, πρέπει να εκφράζει τη σεξουαλικότητά 
του όπως επιθυμεί. Η καταπίεση της σεξουαλικότητας δημιουργεί μόνο αρνητικότητα στην 
κοινωνία, που αυτή στη συνέχεια πολλαπλασιάζεται σαν ένα ντόμινο! Ο Σατανισμός είναι ενάντια 
σε κάθε καταπίεση, σέβεται και υποστηρίζει το δικαίωμα στη διαφορετικότητα! Ο Σατανισμός είναι 
η ίδια η διαφορετικότητα κι η ατομικότητα “προσωποποιημένη”! Το κεντρικό μήνυμα του είναι ότι 
πρέπει να μπορείς να είσαι ο εαυτός σου! 

Ως πολίτες οφείλουμε να σεβαστούμε τις επιλογές των άλλων. Ο Σατανισμός διδάσκει στον 
καθένα να μην είναι ρατσιστής και να μην σκάει για ζητήματα που δεν τον αφορούν. Κάθε 
άνθρωπος έχει δικαίωμα στην ελεύθερη έκφραση όταν είναι σύμφωνη με τα πλαίσια του νόμου. 

Όσον αφορά την δικαιοσύνη και την εφαρμογή του νόμου, ο Σατανισμός είναι υπέρ της 
νομιμότητας, αλλιώς θα κυριαρχούσε το χάος και η αβεβαιότητα. Πιστεύουμε ότι το καλύτερο 
σύστημα δικαιοσύνης είναι το Εεχ Τπΐίοηίδ, ο λεγόμενος Μωσαϊκός Νόμος. Είμαστε υπέρ της 
Θανατικής Ποινής όταν κάποιος άνθρωπος αφαιρέσει άλλη ζωή. Επίσης, υποστηρίζουμε την 
αύξηση δικαιωμάτων στην Αυτοάμυνα και την νόμιμη κι ελεγχόμενη από το κράτος οπλοκατοχή. 
Όπως για παράδειγμα έχει συμβεί στην Αμερική. Εκεί η σχετική νομοθεσία είναι καλύτερη, διότι 
αν ένας ληστής έρθει στο σπίτι σου για να σε κλέψει, έχεις το δικαίωμα να τον σκοτώσεις, ενώ στην 
Ελλάδα αν τον ρίξεις απλά κάτω και σπάσει το πόδι του, θα τον πληρώνεις αποζημίωση!!! 



Για το θέμα της Μεταθανάτιας ζωής, θεωρούμε ότι η ίδια η λέξη είναι οξύμωρη. Πώς μπορεί να 
υπάρχει Ζωή και Θάνατος μαζί; Δεν υπάρχει ψυχή, δεν υπάρχει κόλαση και παράδεισος. Η 
μοναδική μεταθανάτια ζωή για εμάς, είναι η Ενδοκοσμική Αθανασία, είναι ένας όρος που νομίζω 
ότι χρησιμοποιούσε κι ο Επίκουρος. Η Ενδοκοσμική Αθανασία είναι η μνήμη που αφήνουμε μετά 
τον θάνατό μας. Μένουμε “ζωντανοί” στα μυαλά των άλλων ανθρώπων που μας αγάπησαν επειδή 
ήταν οικογένεια, φίλοι ή θαυμαστές μας. Αν θέλεις να μείνεις αθάνατος στην ιστορία, τότε κάνε 
κάτι αξιόλογο! Γίνε ένας μικρός ή μεγάλος ηγέτης στη ζωή, δημιούργησε κάτι, γίνε εξαιρετικός στη 
δουλειά σου, γράψε ένα καλό βιβλίο, φτιάξε μουσική, ή ασχολήσου με άλλη μορφή τέχνης! Κατά 
την δική μου άποψη, αν θέλεις, εκτός από το όνομα και την εικόνα σου να αφήσεις αθάνατο και το 
πνεύμα σου, τότε γράψε βιβλία! Διότι στο βιβλίο μπορούν να αποτυπωθούν οι γνώσεις, ο τρόπος 
που σκέφτεσαι και η προσωπικότητα σου, τότε όποιος άνθρωπος σε διαβάζει μετά από αιώνες, 
είναι σαν να εξομοιώνει ένα μέρος του μυαλού σου, αναπαράγει το ίδιο σου το Εγώ. Το ότι δεν 
έχουμε ψεύτικες ελπίδες για μεταθανάτια ζωή, μας κάνει να εκτιμάμε περισσότερο την αληθινή και 
μοναδική ζωή που έχουμε. Θέλουμε συνεχώς να απολαμβάνουμε την σαρκική ζωή των πέντε 
αισθήσεων. Η καθημερινή ζωή αποτελείται σχεδόν για όλους ανθρώπους από τρία μέρη. 8 ώρες 
εργασία, 8 ώρες ύπνο και 8 ώρες περίπου ελεύθερος χρόνος, εμείς στον περισσότερο ελεύθερο 
χρόνο μας θέλουμε να απολαμβάνουμε τη ζωή και να βιώνουμε θετικά συναισθήματα ή να 
γυμναζόμαστε και να διαβάζουμε για να γίνουμε η καλύτερη δυνατή εκδοχή του εαυτού μας! 
Απολαύστε τώρα τη ψυχαγωγία, το καλό φαγητό, το καλό ποτό, τον έρωτα, απολαύστε μια βόλτα 
στην εξοχή ή έναν απλό περίπατο, ζήστε όσο πιο ζωντανά μπορείτε με οξυμένες τις 5 αισθήσεις σας 
και φυσικά να προσπαθείτε πάντα να εξελίσσεστε!!! Ο χρόνος δεν υπάρχει όπως νομίζουμε, το 
παρελθόν και το μέλλον αποτελούν ψευδαισθήσεις του ανθρώπινου εγκεφάλου. Το παρελθόν 
είναι αναμνήσεις, είναι εγγραφές που έχουμε τώρα στον σαρκικό μας εγκέφαλο και το μέλλον 
είναι φανταστικά σενάρια κι υποθέσεις που κάνουμε πάλι τώρα μέσα στο νου μας. Οπότε ζούμε 
στο αιώνιο και μεταβαλλόμενο παρόν! Πάντα βρισκόμαστε στο ΤΩΡΑ. Όποιος ζει έντονα το 
ΤΩΡΑ, μπορεί να αισθανθεί ότι είναι ήδη αθάνατος! 

Παρόλα αυτά ο άνθρωπος δε χρειάζεται να πεθαίνει στο μέλλον, η επιστήμη του μέλλοντος ίσως 
καταφέρει μέσω της αντιγημαντικής τεχνολογίας, μέσω της αύξησης των τελομερών, μέσω της 
νανοτεχνολογίας κτλ, να μας κάνει αθάνατους! Πολλοί επιστήμονες που υποστηρίζουν τον 
«Αθανατισμό» θεωρούν ότι πολλοί από εμάς που είμαστε νέοι και ζούμε αυτήν τη χρονική περίοδο, 
ίσως μπορέσουμε να επεκτείνουμε πολύ τις βιολογικές μας λειτουργίες και να ζούμε για αιώνες, 
ίσως και για πάντα... ποιος ξέρει! Ο Σατανιστής του σήμερα οφείλει να είναι ταυτόχρονα και 
αθανατιστής (ΙιπιώοΠβΙΨι). 

Ενώ άλλες θρησκείες είναι μίζερες και θεωρούν ακόμη και την απόλαυση του φαγητού ως 
Θανάσιμο Αμάρτημα που ονομάζουν Λαιμαργία, εμείς απολαμβάνουμε να κάνουμε τέτοια 
αμαρτήματα!!! Ναι, γνωρίζουμε ότι η υπερβολική λαιμαργία μπορεί να παχύνει κάποιον και να τον 
μετατρέψει σε άσχημο, αλλά για αυτό έχουμε και την Υπερηφάνεια, οπότε επειδή είμαστε 
υπερήφανοι θα γυμνάσουμε το σώμα μας ώστε να μη μας βλάψει η πρώτη Αμαρτία!! Αλλά και την 
Υπερηφάνεια καταδικάζουν οι άλλες θρησκείες!!! Δε θέλουν να υπάρχει μάλλον καμία αρμονία και 
ευχαρίστηση στον άνθρωπο. 

Ο Σατανιστής είναι πιο σοφός, βρίσκει την αλήθεια και χρησιμοποιεί τις γνώσεις της ζωής 
προς όφελος του, με σωστό τρόπο. Πχ οι άλλες θρησκείες μιλούν για νηστεία χωρίς να γνωρίζουν 
τι σημαίνει νηστεία! Απαγορεύουν απλά για κάποιες μέρες κάποια φαγητά και το ονομάζουν 
νηστεία!!! Είναι τραγικό, διότι η ελληνική λέξη Νηστεία είναι σύνθετη από το “Νή Εσθίω” που 
σημαίνει δεν τρώω τίποτα! Όταν τρως κάτι και απέχεις πχ από το κρέας και από το λάδι δεν είναι 
τότε νηστεία, αλλά αποτελεί μια εναλλακτική διατροφή! Εγώ, όλες αυτές τις ψεύτικες νηστείες τις 
ονομάζω Θρησκευτικές Διατροφές. Είναι σεβαστές, αλλά δεν οδηγούν πουθενά! Από την 
αρχαιότητα η πραγματική αξία της νηστείας (όσον αφορά τις θρησκείες) ήταν ο άνθρωπος να μη 



φάει για μερικές μέρες τίποτα, να πίνει μόνο νερό, ώστε να αποτοξινωθεί ο οργανισμός του, να 
εξαγνισθεί, να αλλάξει η βιοχημεία του εγκεφάλου με σκοπό να προσεγγίσει καλύτερα το θειον και 
να επικοινωνήσει κατά κάποιο τρόπο με το θεό. Φυσικά, ο Σατανισμός δε μιλάει καθόλου για 
Νηστείες ή Θρησκευτικές Διατροφές, όμως για παράδειγμα εγώ έχω κάνει πολλές φορές νηστεία 
κάποιων ημερών γιατί θεώρησα ότι πίνοντας μόνο χυμούς κι έπειτα νερό, θα μειωθούν οι τοξίνες 
των φαγητών και τελικά έχω δει σημαντικά οφέλη στην υγεία μου! Εγώ είμαι ο Θεός του εαυτού 
μου, μόνος μου επέλεξα να κάνω νηστεία (με την πραγματική έννοια) ώστε να λατρέψω (ωφελήσω) 
τον εαυτό μου. Για περισσότερα επάνω σε αυτό, ψάξτε και διαβάστε για τη νηστειοθεραπεία. 

Ο Σατανισμός ακόμη είναι ενάντια στην χρήση ναρκωτικών. Δεν υπάρχουν καλά ναρκωτικά, 
ακόμη και η κοκαΐνη που είναι διεγερτικό και σε κάνει να βιώνεις ευφορία και να σκέφτεσαι πιο 
γρήγορα (για αυτό την χρησιμοποιούν πχ τραγουδιστές και παρουσιαστές στην τηλεόραση), στη 
ουσία καταστρέφει εγκεφαλικά κύτταρα, δημιουργεί διόγκωση της καρδιάς και σου διαλύει τη ζωή! 
Κανένα ναρκωτικό δε βοηθάει στο να γίνεις ηγέτης στη ζωή. Όλοι μας ως άνθρωποι θέλουμε 
ελευθερία και ανεξαρτησία, πώς μπορείς να είσαι ανεξάρτητος με μια εξαρτησιογόνο ουσία; 
Συμπεριλαμβάνω εδώ και το κάπνισμα. Φυσικά το καλύτερο παράδειγμα για μας, το έδωσε ο 
αρχιμάγος Σατανιστής Αιτίου δζπυάοτ ΕβΥΒγ που δεν κάπνιζε στην ζωή του! Ο Σατανισμός είναι 
απόλαυση, αλλά απόλαυση δε σημαίνει χρήση ουσιών! Εκτός βέβαια κι αν θέλει να παραμυθιαστεί 
κανείς, αλλά θα καταλήξει να ζει μια κόλαση επί της γης. Συνοψίζοντας πάνω σε αυτό, ένας 
ναρκομανής, επειδή δε μπορεί να ελέγχει το μυαλό του, δε μπορεί να είναι σατανιστής. 

Ο Σατανισμός είναι ενάντια στον υπερκαταναλωτισμό, διότι αποτελεί παγίδα πολλές φορές, το 
ίδιο προϊόν μπορεί μας το πουλάνε, με ένα νέο όνομα, σε μια νέα συσκευασία, ξαναγυαλισμένο. Η 
υπερκατανάλωση στρέφει την προσοχή του κόσμου σε αυτά που δεν έχει κι έτσι δεν του αφήνει 
χρόνο να επικεντρωθεί σε αυτά τα οποία έχει και να τα απολαύσει πλήρως! Όμως, αν νιώθεις 
ευγνωμοσύνη για τα αγαθά που έχεις, τότε αντιλαμβάνεσαι αρκετές φορές ότι ξέχασες στο 
παρελθόν την σημαντικότητά τους επειδή επιθυμούσες κάτι νέο, αλλά το νέο δεν είναι αναγκαστικά 
καλύτερο, ούτε και χρησιμότερο. Πόσοι έχουμε κάθε μορφής αγαθό στο σπίτι μας, το αγοράσαμε 
επειδή μας ενθουσίασε όταν δεν το είχαμε, αλλά όταν το αποκτήσαμε ασχοληθήκαμε ελάχιστα με 
αυτό και το πετάξαμε σε μια γωνία; Αν μας έχει συμβεί αυτό, τότε έχουμε πέσει θύματα του 
υπερκαταναλωτισμού, λειτουργήσαμε παρορμητικά ως πρόβατα καταναλωτές και όχι ως 
σκεπτόμενοι άνθρωποι που αγοράζουν μόνο ότι θεωρούν αληθινά ωφέλιμο. Αν φτιάξει κάποιος μια 
λίστα με πράγματα που διαθέτει και νιώσει ευγνωμοσύνη για αυτά, τότε θα αρχίσει να 
συνειδητοποιεί τον κρυμμένο πλούτο που ξέχασε! Θυμηθείτε ότι όποιος θέλει τα πολλά, τότε χάνει 
και τα λίγα! Πάρτε για παράδειγμα έναν τύπο που βρίσκει συνεχώς προσφορές κι αγοράζει 
εκατοντάδες βιντεοπαιχνίδια για την κονσόλα ή τον υπολογιστή του. Έχει χρόνο να ασχοληθεί εις 
βάθος με όλα τα νίάεο§3ΐηθ$, ή μήπως μερικά δε θα τα ακουμπήσει καν; Θέλοντας να αποκτήσει τα 
πολλά, μήπως ξεχνάει αυτά που έχει και χάνει άδικα χρόνο στην αναζήτηση, ενώ θα μπορούσε να 
αφιερώσει αυτόν τον χρόνο για να τα απολαύσει; 

Ο Σατανισμός είναι ενάντια στη μόδα. Σκεφτείτε ποιοι είναι αυτοί που καθορίζουν τις νέες τάσεις 
στις ενδυμασίες; Το να ακολουθείς τυφλά την μόδα, δεν είναι μια άλλη μορφή προβατοποίησης; Ο 
Αιτίου Εανεγ θέλοντας με το δικό του τρόπο να πάει κόντρα στην μόδα, επέλεξε να φοράει 
συνεχώς μαύρα ρούχα. Οι Σατανιστές χωρίς να ακολουθούν την απάτη της μόδας, φοράνε ότι 
ρούχο κι ότι χρώμα επιθυμούν, αρκεί να αναδεικνύει το σώμα και την προσωπικότητά τους. Επίσης 
η μόδα δεν μένει μόνο στον ρουχισμό, αλλά επεκτείνεται σε οποιαδήποτε γενική τάση και 
συμπεριφορά της μάζας. 

Όσον αφορά την πολιτική, δεν υπάρχει κάποια επίσημη γραμμή από το σατανισμό. Ο καθένας 
είναι υπεύθυνος του εαυτού του, υπεύθυνος για την κοινωνία, κτίζει το μέλλον το δικό του και των 
παιδιών του, οπότε μπορεί να στηρίξει όποια πολιτική ιδεολογία επιθυμεί. Αυτό που διακρίνει το 
σατανιστή από τους άλλους είναι ότι πριν επιλέξει οτιδήποτε, ακόμη και την πιο ακραία πολιτική 



πεποίθηση, πρώτα έχει ψάξει το θέμα πολύ καλά, έχει διαβάσει βιβλία κι όσα πιστεύει πατάνε σε 
γερές βάσεις. Φυσικά γνωρίζουμε ότι η κάθε επιλογή των ανθρώπων στηρίζεται στην επιβίωση του 
“Εγώ” του σε σχέση με το περιβάλλον στο οποίο βρίσκεται και σε συνάρτηση με αυτά που κατέχει 
ο ίδιος (για αυτό και δε μας εκπλήσσει όταν ο κόσμος αλλάζει σταδιακά πολιτική ιδεολογία 
ανάλογα με την οικονομική κατάσταση, την κοινωνική του θέση και τη μόρφωση). 

Αρκετοί γνωστοί μου, έχουν εκφράσει την άποψη ότι αφού ο σατανισμός υποστηρίζει τον 
εγωισμό τόσο πολύ, τότε είναι αδύνατο να κάνεις φίλο ένα σατανιστή και να υπάρξει αληθινή 
φιλική σχέση κι ότι ο πραγματικός σατανιστής κάνει ότι γουστάρει και δεν συμβιβάζεται. Πάνω σε 
αυτά τους απαντώ ότι έχουν εντελώς λάθος! Διότι μέσα στις Εννέα Σατανικές Αμαρτίες/Τύθ ΝΕιθ 
δπΦηίο δίπδ (αμαρτίες που κάνεις στον εαυτό σου), βρίσκεται ο Υπερεκτιμημένος Εγωισμός και 
η Αντιπαραγωγική Υπερηφάνεια. Για να υπάρχει κάποια ανθρώπινη σχέση ή φιλία, πρέπει να 
εκφράζεται το Εγώ κι από τις δύο πλευρές, πρέπει και οι δύο πλευρές να νιώθουν ικανοποιημένες 
και δικαιωμένες, αυτή είναι η βασική αρχή της διπλωματίας! Απλά για να υπάρχει ισορροπία, 
πρέπει να επιλέγεις με σοφία τους φίλους και τις φίλες και να υπάρχει ένας σχετικός συμβιβασμός, 
πρέπει να προσφέρεις και να σου προσφέρουν. Φιλία λοιπόν υπάρχει στο Σατανισμό, όπως υπάρχει 
και Αγάπη. Διότι όταν ανταλλάσσεις εμπειρίες, ενδιαφέροντα και θετικά συναισθήματα με ένα 
άτομο, περνάς χρόνο μαζί του, τότε σας ενώνουν οι κοινές εμπειρίες, πλέον ο άλλος άνθρωπος 
υπάρχει ως μνήμη στο μυαλό σου, σχετίζεται με την καθημερινότητά σου, άρα γίνεται μέρος του 
Εγώ σου και της Πραγματικότητάς σου. Ένας σατανιστής μπορεί να γίνει καλύτερος φίλος 
επειδή καταρχάς έμαθε να αγαπάει τον εαυτό του! Όπως μας διδάσκει η ψυχολογία και η 
εμπειρία της ζωής, αν δε μάθεις να αγαπάς τον εαυτό σου, τότε δε μπορείς να αγαπήσεις και 
τους άλλους. 

Το "Εγώ" είναι καλό, αλλά μεταξύ μέγιστου και ελάχιστου κοιτάμε να βρούμε τη μέση λύση, που 
να βρίσκεται σε ισορροπία με τη φύση μας. Αλλιώς, αν παραβείς αυτή τη συμβουλή θα την 
πατήσεις στη ζωή. Αυτή η συμβουλή εφαρμόζεται σε όλα, ακόμη και στο πως ντύνεται κανείς, πχ 
ναι μπορείς να φοράς ότι θες, αλλά αν φοράς κάτι που δεν ταιριάζει καθόλου με το σωματότυπό ή 
την ηλικία σου, θα μοιάζεις αστεία/αστείος (με ότι κοινωνικές συνέπειες έχει αυτό)! Άλλο 
παράδειγμα που τώρα μου έρχεται στο μυαλό, είναι να θες πχ να γίνεις 

τραγουδιστής/τραγουδίστρια και ενώ ξέρεις ότι δεν έχεις φωνή, λόγο Υπερεκτιμημένου Εγωισμού 
(επειδή συνεχώς επαναλαμβάνεις "είμαι θεός/θεά του εαυτού μου", χωρίς να κατανοείς το πώς 
εφαρμόζεται αυτό σωστά) εσύ πας στην τηλεόραση να δείξεις το ταλέντο σου... ε τότε θα την 
πατήσεις και θα γίνεις ακόμη ένα νούμερο! Με λίγα λόγια είμαστε αντικομφορμιστές, όμως δεν 
είμαστε ανόητοι και απροσάρμοστοι. Τον Τρίτο Δρόμο, τη Μέση Οδό στις σκέψεις και τις επιλογές 
μας, δίδαξε πρώτος ο Κομφούκιος. Όταν το εφαρμόζεις, γίνεται η σκέψη σου αναλογική και όχι 
δυαδική/ψηφιακή. 

Τώρα, αν επιθυμείτε να μάθετε περισσότερα για το Σατανισμό μπορείτε να αναζητήσετε τα 8 
βιβλία της ΌΗιιιτΕ ο£ δπίπη. 

Όπως ανέφερα και πιο πάνω, τα βιβλία της "Εκκλησίας του Σατανά" είναι τα εξής: 1) ΤΕθ 

δπΦηίο ΒίΕΙθ, 2) ΤΕθ δδΐβηίο Κίΐυβίδ, 3) ΤΕθ δβΦηίο λΥΕοΕ, 4) ΤΙιο ϋθνίΐδ ΝοΙθΕοοΕ, 5) δδΦη 
δρβπΕδ!, 6) ΤΕθ δθΟΓθΙ Είίθ οί ά δπίπηϊδί, 7) ΤΕθ δσΦηίθ δοπρίυτθδ, 8) ΤΕθ ΌΕυπ:Ε οί δαΦη. 

Το καλύτερο βιβλίο για να μάθει κάποιος τα βασικά, είναι φυσικά το ΤΕθ δαίπηΐε ΒίΕΙθ (Η 
Σατανική Βίβλος), του Αηίοη Τ3Υθγ. Δε χρειάζεται να θέλει να γίνει κανείς σατανιστής για να το 
διαβάσει, διότι θα τον βοηθήσει να κατανοήσει ότι τελικά δεν υπάρχει λόγος να φοβάται τους 
Σατανιστές. Είμαστε φυσιολογικοί άνθρωποι της διπλανής πόρτας και τις περισσότερες φορές 
βρισκόμαστε σε καλές κι ανώτερες θέσεις εργασίας, όχι επειδή μας ευλόγησε ο Σατανάς, αλλά 
επειδή έχουμε τη γνώση και τη θέληση για να επιτύχουμε στην υλική ζωή, που είναι η μοναδική 
ζωή που υπάρχει, είμαστε επιτυχημένοι επειδή φέρουμε τις ιδιότητες του “Άρχοντα αυτού του 



Κόσμου” (όπως τον αποκαλούν οι χριστιανοί), επειδή είμαστε ο καθένας μας ίδιος με αυτό το 
Αρχέτυπο. Μέσα μας καίει η Μαύρη Φλόγα, η φωτιά του προμηθέα! 


Τέλος, όταν λέμε: “Χαίρε Σατανά!” Σημαίνει: “Χαίρε Εγώ!” Είναι ένας τρόπος να δοξάσουμε τον 
εαυτό μας και ταυτόχρονα να θυμίσουμε στο υποσυνείδητό μας την συμφωνία με το σύμβολο κι 
όσα πρεσβεύει ο Σατανάς! Έτσι τιμούμε τον Εαυτό μας και το Αρχέτυπο “Σατανάς”. (Ηαίΐ δ3ΐ3η!) 

Αυτά ήταν λίγα λόγια για τον γνήσιο Σατανισμό. Έπρεπε να γραφούν, διότι στην Ελλάδα δεν 
είμαστε ενημερωμένοι σε τέτοια θέματα και παρεξηγούμε πολύ εύκολα. Αν κάποιος δηλώσει 
Σατανιστής, τρομάζουμε λες και μας είπε ότι είναι μέλος της μαφίας και πρωταγωνιστής σε κανένα 
θρίλερ! Αυτός είναι κι ο λόγος που συχνά δεν λέμε τίποτα σε κανέναν. (Μπορεί να έχετε φίλους 
που να ασχολούνται και να μη το μάθετε ποτέ!) Διότι ακόμη κι αν κατανοήσουν την αλήθεια οι 
φίλοι μας, πάλι θα χρειαστεί να καταναλώνουμε άσκοπο χρόνο για να εξηγούμε διαρκώς και 
συνεχώς τα ίδια πράγματα στον καθένα! Όμως η ζωή είναι μικρή για να σπαταλάμε το χρόνο μας 
άδικα. 

Ελπίζω λοιπόν αυτό το κείμενο να διαφωτίσει αρκετούς. Δε γράφτηκε για λόγους 
προσηλυτισμού, διότι όπως είπα ο Σατανισμός δεν πρόκειται να αρέσει σε όλους και δεν ταιριάζει 
σε όλους. Αν μπορούσα να τον παρομοιάσω με ένα χόμπι, τότε θα ήταν ένα πολύ σπάνιο κι 
αριστοκρατικό χόμπι! Επίσης, δε χρειαζόμαστε περισσότερα μέλη, δε θα μας βοηθήσει πουθενά. 
Ακόμη κι ένας Σατανιστής να υπήρχε στη Γη, θα ήταν ικανοποιημένος αν μπορούσε να έχει τις 
ιδέες του έστω για τον εαυτό του και να ζει όπως επιθυμεί. 

Επίσης θέλω να προσθέσω ότι για να γίνεις σατανιστής δεν χρειάζεται να αποκτήσεις την ιδιότητα 
του μέλους σε κάποια οργάνωση! Το γράφει και η ΌΗιιιτΙι οί §3ΐ3η στη σελίδα της, δε χρειάζεται 
να πάρεις την κόκκινη κάρτα της Εκκλησίας του Σατανά για να είσαι δπΐπηίδϊ, το μόνο που αρκεί 
είναι να διαβάσεις τα βιβλία μας κι αν σου ταιριάζουν και τα εφαρμόσεις στη ζωή σου, τότε θα 
είσαι ένας Σατανιστής. 

Ελπίζω επίσης με αυτό το κείμενο να διαφωτίσω τα νέα παιδιά που τώρα κάνουν τις 
αναζητήσεις τους κι έτσι να τα αποτρέψω από το να επαναλάβουν εγκληματικές δραστηριότητες 
στο μέλλον. Δε θέλω να υπάρξει ξανά άνθρωπος που να κάνει παράνομες πράξεις ή δολοφονίες και 
να τις χρεώνει σε θεούς, διαβόλους και δαίμονες! Όλα αυτά θα έκαναν κακό στον σατανισμό και θα 
έδιναν τροφή για ένα επόμενο δβΐπηίε Ρπηίε. Ο Σατανισμός δεν έχει σχέση με αυτά που βλέπετε 
στις ταινίες ή με αυτά που ακούτε στους δίσκους της ιτίθίπΐ μουσικής σας. Η τέχνη δεν έχει όρια και 
δεν πρέπει φυσικά να την οριοθετούμε, αλλά είναι προϊόν φαντασίας και συμβολισμού, οπότε δεν 
πρέπει να μας οδηγεί στο να κάνουμε παράλογα κι ανόητα πράγματα! Δε μας εκφράζει η 
παρανομία και θα είμαστε οι πρώτοι που θα σας δώσουμε στην αστυνομία, αν μάθουμε ότι κάνατε 
κάτι τέτοιο. Αν κάποιος ακούει φωνές, τότε πιθανόν να πάσχει από σχιζοφρένεια, ή από κάποια 
μορφή ψύχωσης που ίσως πυροδοτήθηκε από χρήση ουσιών. Σίγουρα δεν του μιλάνε οι δαίμονες 
αφού δεν υπάρχουν, ας πάει λοιπόν σε έναν ψυχίατρο. Αν κάποιος έχει ψυχικά θέματα, ας 
επισκεφτεί έναν ειδικό ψυχικής υγείας κι όχι να πηγαίνει να δολοφονεί άστεγες γυναίκες, σαν το 
νέο φρούτο που εμφανίστηκε πριν λίγα χρόνια και σκότωσε με πέτρα μια άτυχη γυναίκα που δεν 
του έφταιγε σε τίποτα. Έτσι θα έκανε στη μάνα του; Έτσι θα έκανε στην αδελφή του; Έτσι θα 
ήθελε να κάνουν στον ίδιο; Αν η κοινωνία της Ελλάδος είχε τους δικούς μας νόμους, τότε στο 
δικαστήριο θα τον καταδικάζαμε σε θάνατο. 

Γενικά, αν είσαι Σατανιστής και θέλεις να βοηθήσεις το Σατανισμό, το μόνο που έχεις να κάνεις 
είναι να βοηθήσεις τον Εαυτό σου! Για παράδειγμα, βρίσκοντας μια καλύτερη δουλειά για σένα ή 
αποκτώντας ένα Πτυχίο βοηθάς το Σατανισμό σου, κι όχι προσπαθώντας να πείσεις και να 
προσηλυτίσεις τους άλλους. 




Γράφοντας αυτό το κείμενο αττοσκοττώ στο να δει ο κόσμος τα πράγματα πιο σφαιρικά και 
ολοκληρωμένα για αυτήν την ιδεολογία, οπότε στατιστικά αν το διαβάσουν πολλοί, ίσως βοηθήσω 
το Σατανισμό μου, διότι βοηθάω εμένα για να μη δεχθώ στο μέλλον άδικη αρνητική κριτική ή 
συμπεριφορά, στην περίπτωση που αποκαλύψω σε κάποιον τις ιδέες μου! Άλλωστε, δεν υπάρχει 
μόνο ένας δρόμος στη ζωή! Ο καθένας βρίσκει το δικό του, η πολυμορφία είναι αυτή που κάνει τη 
ζωή πιο ενδιαφέρουσα! 


Ηπίΐ δπίπη! 


Ηπίΐ Ε§ο! 


Ο Σατανισμός δε θέλει λατρεία, αλλά μελέτη! 







